Súradnice: 42°51′58″S 25°29′19″V﻿ / ﻿42,86611°S 25,48861°V﻿ / 42.86611; 25.48861

**Dom Dimităra Sergiuva** (bulh. Къща на Димитър Сергюв‎ – *Kăšta na Dimităr Sergiuv*), je dom z prvej polovice 19. storočia, ktorý sa nachádza v meste Triavna v Gabrovskej oblasti v severnom Bulharsku.

Budova má pridelený štatút kultúrnej pamiatky miestneho významu.

Lokalita
--------

Dom Dimităra Sergiuva sa nachádza v historickej časti mesta Triavna na ulici „P. R. Slavejkov" (bulh. улица „П. Р. Славейков", doslova *ulica P. R. Slavejkova*) č. 7.

Dejiny
------

Dom si postavil v roku 1845 pre vlastné účely trevnenský staviteľ Dimităr Sergiuv, pričom o ukončení výstavby zanechal odkaz v podobe nápisu na jednom z trámov budovy v znení *1845 marta den 5* (bulh. 1845 марта ден 5, doslovne 1845 piaty deň marca). V roku 1967 dom získal štatút kultúrnej pamiatky miestneho významu. V priebehu roku 2000 boli na dome uskutočnené reštauračné práce.

Charakteristika
---------------

Autorom stavby je významný trevnenský staviteľský majster Dimităr Sergiuv, pričom schéma domu je typická pre jeho obytné budovy, ktorých v Triavne postavil veľké množstvo.

Dom je postavený na úrovni ulice a skladá sa z prízemia a jedného nadzemného poschodia. V prízemnej časti domu sa nachádzali dva ďukiany (druh obchodu so skladom v bulharských obrodeneckých domoch) s veľkými vitrínami s okenicami. Prvé poschodie sa arkierovo rozširuje nad prízemím, pričom v ľavej časti prednej fasády je rozšírenie väčšie z dôvodu umiestnenia rohových okien v miestnosti, ktorá sa tam nachádza.

V minulosti sa pri dome nachádzala aj malá prístavba v ktorej sa nachádzali dve miestnosti, z ktorých jedna slúžila ako priestor na topenie vosku a v druhej sa nachádzala dielňa na odlievanie sviečok.

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu

Rok vyhlásenia: 1967

Dôvod pamiatkovej ochrany: architektonická hodnota budovy

Oficiálny názov na zozname kultúrnych pamiatok: *Kăšta na Dimităr Sergiuv* (bulh. Къща на Димитър Сергюв, doslovne Dom Dimităra Sergiuva)

Galéria
-------

* celkový pohľad na dom zo severovýchoducelkový pohľad na dom zo severovýchodu
* zo severnej fasádyzo severnej fasády
* zo severnej fasádyzo severnej fasády
* ľavá vrchná časť prednej severnej fasády s rohovými oknamiľavá vrchná časť prednej severnej fasády s rohovými oknami
* zo severnej fasádyzo severnej fasády
* pohľad na jedno z rohových okien v arkierovito rozšírenej vrchnej časti domupohľad na jedno z rohových okien v arkierovito rozšírenej vrchnej časti domu
* pohľad na vchod do domu v severnej fasádepohľad na vchod do domu v severnej fasáde

Referencie
----------

1. 1 2 3 4 5 6 7 8 9 10 11 12 13 14 15  DIMITROVA, Irina. Na razchodka iz văzroždenska Triavna. Varna : Izdatelstvo „Slavena". 2018. 72 s. ISBN 9786191901289. S. 33. (po bulharsky)
2. 1 2 3 4 5 6 7 8 9 10   *Регистри | Община Трявна* [online]. tryavna.bg, 2017-06-26, [cit. 2023-07-05]. Dostupné online.
3. 1 2 3 4 5 6 7 8   *АРХИТЕКТОН ДИМИТЪР СЕРГЮВ И НЕГОВИТЕ „ЧЕДА" ИЗ БЪЛГАРИЯ* [online]. tryavna-museum.eu, [cit. 2023-07-07]. Dostupné online.
4. 1 2 3 4 5 6 7 8  ЦОНЕВ, Момчил. *Къщите и мостовете на архитектон Димитър Сергюв в Трявна* [online]. stornik.org, 2020-11-23, [cit. 2023-07-07]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dom Dimităra Sergiuva**